PRITARTA

Radviliškio rajono savivaldybės

administracijos direktoriaus

2021 m. - d. įsakymu Nr.

PATVIRTINTA

Radviliškio r.

Šeduvos gimnazijos direktoriaus

2021 m. d. įsakymu

Nr. V -

**RADVILIŠKIO R. ŠEDUVOS GIMNAZIJOS**

**2021–2025 METŲ STRATEGINIS PLANAS**

**TURINYS**

[I. BENDROSIOS NUOSTATOS 3](#_Toc69908282)

[II. SSGG ANALIZĖ 3](#_Toc69908283)

[III. MOKYKLOS VEIKLOS STRATEGIJA 5](#_Toc69908285)

I[V. PRIORITETŲ IR TIKSLŲ ĮGYVENDINIMAS 5](#_Toc69908286)

[V. STRATEGINIO PLANO ĮGYVENDINIMAS IR PRIEŽIŪRA 9](#_Toc69908287)

# BENDROSIOS NUOSTATOS

Radviliškio r. Šeduvos gimnazijos strateginio plano tikslas – efektyviai ir tikslingai organizuoti gimnazijos veiklą, telkti gimnazijos bendruomenę sprendžiant aktualiausias ugdymo problemas, numatyti, kaip bus įgyvendinami mokymo(si) ir ugdymo(si) veiklai keliami reikalavimai, numatyti bei planuoti gimnazijos kaitos pokyčius. Rengdama strateginį 2021–2025m. planą Šeduvos gimnazija vadovavosi:

Lietuvos Respublikos švietimo įstatymu;

Valstybine švietimo 2013–2022 metų strategija;

Lietuvos pažangos strategija „Lietuva 2030“;

Radviliškio r. savivaldybės 2020–2022 metų strateginiu planu;

Geros mokyklos koncepcija;

Pradinio, pagrindinio ir vidurinio ugdymo programų aprašu;

Mokyklos, įgyvendinančios bendrojo ugdymo programas, veiklos kokybės įsivertinimo metodika;

Gimnazijos veiklos kokybės įsivertinimo rezultatais;

Gimnazijos veiklos ataskaitomis;

Gimnazijos bendruomenės narių pasiūlymais ir rekomendacijomis, turimais ištekliais.

Mokyklos strateginį planą rengė gimnazijos direktoriaus 2020-08-31 įsakymu Nr. V-224 sudaryta darbo grupė. Rengiant mokyklos strateginį planą buvo laikomasi viešumo, atvirumo ir bendradarbiavimo principų.

# SSGG ANALIZĖ

|  |  |
| --- | --- |
| Veiklos įsivertinimo duomenų išvados | SSGG |
| Mokyklos vizija orientuota į ateities iššūkius švietimui, paremta šiuolaikinių švietimo tyrimų rezultatais, atitinka nacionalinę, regiono strategiją.  | Stiprybė |
| Didesnė dalis mokyklos bendruomenės narių dalyvauja kuriant mokyklos viziją, misiją, formuluojant strateginius tikslus. Dauguma mokyklos bendruomenės narių dalyvauja darbo grupėse savanoriškumo principu. | Stiprybė  |
| Gimnazijoje veikia Lyderystės mokykla, kurią Kokybės krepšelio lėšos leis organizuoti įvairesnę įtraukiant ir mokinių savivaldą. Sudarytos sąlygos ugdytis pasidalytosios lyderystės gebėjimus: sukurtos darbo grupės įvairioms užduotims atlikti, grupių vadovais paskirti mokytojai atsižvelgiant į jų kompetencijas. Grupėms priklauso dauguma pedagoginių darbuotojų. | Stiprybė |
| Visi gimnazijos mokiniai turi galimybę gebėjimus atskleisti įvairiose veiklose: tradiciniuose ar mokinių inicijuotuose renginiuose, pilietinėse iniciatyvose, savanorystės, neformaliojo ugdymo, projektinėje veikloje. Tikslingai akademinius gebėjimus mokiniai gilina modulio pamokose (5–IV klasėse veikia 15 modulių). Neformaliojo švietimo veikloje dalyvauja daugiau kaip 70 proc. procentų mokinių. Beveik 25 proc. mokinių užėmė prizines vietas olimpiadose, konkursuose, varžybose. | Stiprybė  |
| Gimnazijoje skatinama lyderystė sudarant sąlygas kolegialiam mokymuisi. Dėmesys skiriamas profesiniam įsivertinimui, tobulėjimo planavimui, tai sudaro galimybę mokytojams ir vadovams periodiškai diskutuoti apie mokinių mokymosi sėkmes ir problemas, labiau pasitikėti vieni kitais. | Stiprybė |
| Diegiama duomenimis pagrįsta tobulinimo kultūra, atliekamas gimnazijos veiklos kokybės įsivertinimas, 100 proc. pedagoginių darbuotojų įsivertina savo veiklą. | Galimybė |
| Beveik visi pedagoginiai darbuotojai mokėsi įgyvendinti socialinio emocinio ugdymo programas, pedagogų komanda dalyvavo projekto „Saugios aplinkos mokykloje kūrimas II“ mokymuose, kurių metu mokėsi dirbti su knyga „Penki įsitraukusio mokymo matmenys“ bei SEU integravimo mokykloje įrankiais. Daugelis mokinių geba valdyti savo emocijas, pavieniai mokiniai (7,6 proc.) linkę elgtis netinkamai. Dauguma mokinių (86 proc.) sutinka, kad per paskutinius du mėnesius iš kitų mokinių nesityčiojo, iš jų niekas nesityčiojo (79 proc.). | Galimybė |
| Dauguma mokinių (68 proc.) ir tėvų (88 proc.) teigia, kad kartu su mokytoju planuoja savo mokymąsi (tikslus, žingsnius jiems pasiekti), tačiau visiškai pritaria tik dalis mokinių (25 proc.) ir tėvų (40 proc.). Mokytojo metodinės veiklos įsivertinime  aspektas „Mokymasis vadovaujant mokytojui derinamas su savivaldžiu mokymusi“ įsivertintas daugiausia 2 lygiu – 48 proc. mokytojų (3 lygiu 40 proc. mokytojų). Mokinių savarankiškumas mokantis tėra fragmentiškas, o mokymosi procesas  dažnai kontroliuojamas  ir struktūruojamas mokytojo. Gimnazijoje kompetencijų ugdymas nėra sistemingas. | Silpnybė |
| Daliai mokytojų (47 proc.) ir tėvų (58 proc.) labai rūpi mokyklos gyvenimas, jie yra labai aktyvūs pedagoginės bendruomenės nariai, daliai mokytojų (49 proc.) rūpi mokyklos gyvenimas, tačiau jie nėra labai aktyvūs pedagoginės bendruomenės nariai, 4 proc. mokytojų kartais domisi tuo, kas vyksta mokykloje. Dauguma mokinių (79 proc.)sutinka su teiginiu, kad mokykloje atsižvelgiama į jo nuomonę, tačiau visiškai su tuo sutinka dalis mokinių (26 proc.). | Galimybė |
| Diegiamas suasmenintas bendradarbiavimas su tėvais siekiant mokinio pažangos. Nepakankama dalis tėvų įtraukiama į vaiko individualios pažangos pastovumo, optimalumo stebėjimą bei mokymosi tikslų aptarimą. Dauguma mokinių (79 proc.) pritaria teiginiui, kad su jais aptariamos mokymosi sėkmės, tačiau visiškai su tuo sutinka dalis mokinių (31 proc.). Gimnazijoje kaip vienas iš veiksmingesnių savo veiklos apmąstymo, aptarimo būdų jau keletą metų yra organizuojami dvišaliai ar trišaliai pokalbiai. | Galimybė |
| Įsivertinimo rezultatų naudojimas planuojant įvairias veiklas. | Galimybė |
| Beveik visi mokiniai (93 proc.) teigia, kad mokykloje skatinami bendradarbiauti, visiškai sutinka su šiuo teiginiu dalis (51 proc.) mokinių. Dalis mokinių aktyvūs, iniciatyvūs, visur dalyvauja (25 proc.) arba dalyvauja, kai yra galimybės (patogus transporto tvarkaraštis) (26 proc.), dalis dalyvauja, kai liepia mokytojai (19 proc.) arba kai kviečia draugai (21 proc.), nedalyvauja, nes nepatinka ir nedomina 9 proc. mokinių. | Stiprybė |
| Beveik visi mokiniai (96 proc.) ir jų tėvai (97 proc.) teigia, kad yra svarbu mokytis, visiškai sutinka dauguma mokinių (63 proc.) ir tėvų (72 proc.). Dauguma mokinių (81 proc.), tėvų (88 proc.), mokytojų (100 proc.) pritaria, kad mokykloje suprantama informacija apie tolesnio mokymosi ir profesijos pasirinkimo galimybes. | Galimybė |
| Stinga susitarimų dėl kiekvieno mokinio ugdymosi sėkmės stebėsenos. Vis dar yra mokinių, nepasiekiančių patenkinamo lygmens bent iš vieno dalyko. | Silpnybė |
| Išaugo mokinių, besimokančių aukštesniuoju ir pagrindiniu pasiekimų lygiu, procentas: pradiniame ugdyme – 64 proc. (2017 m. – 61,9 proc.), pagrindiniame ugdyme – 48 proc. (2017 m. – 46, proc.), viduriniame ugdyme – 52,9 proc. (2017 m. – 29,2 proc.). Išaugo 5–II klasių mokinių pažymių vidurkis – 7,8 b. (2017 m. – 7,6 b.), III–IV klasių mokinių – 7,7 b. (2017 m. – 7,2 b). Sumažėjo mokinių, bent vieno dalyko nepasiekusių patenkinamo lygio, pradiniame ugdyme – 2,1proc. (2017 m. – 2,5 proc.), pagrindiniame ugdyme – 1,8 proc. (2017 m. – 4,3 proc.), o viduriniame ugdyme išliko stabilus 0 proc. Visų VBE įvertinimų vidurkis siekia 41,72 proc. (2019 metais buvo 40,08 proc.) ir yra aukštesnis nei savivaldybės mokinių (40,02 proc.), tačiau nesiekia šalies įvertinimų vidurkio (49,46 proc.). | Galimybė |
| Dauguma mokinių (69 proc.) ir tėvų (85 proc.) sutinka, kad pamokoje nebijo suklysti, tačiau visiškai su tuo sutinka tik dalis mokinių (31 proc.) ir tėvų (45 proc.), mokytojų (57 proc.). Dauguma mokinių ir mokytojų (72 proc.) teigia, kad patinka eiti į mokyklą, bet tik dalis su tuo visiškai sutinka. Dalis mokinių (53 proc.) pritaria teiginiui, kad per pamokas turi galimybę pasirinkti įvairaus sudėtingumo užduotis, visiškai sutinka ( 38 proc.) mokinių. | Silpnybė  |
| Mokytojo metodinės veiklos įsivertinime  aspektas „Parenkamos užduotys skatina tiriamąjį, patirtinį, į problemos sprendimą orientuotą mokymąsi“ 45 proc. mokytojų  įsivertintas 3 lygiu ir 40 proc. 2 lygiu. Duomenys rodo, kad mokytojai per pamokas ne visada sudaro galimybę ugdytis kritinį mąstymą, įgyti refleksijos gebėjimų. Dalyvavimas LL3 pokyčio projekte „Patirtinis mokymasis – ugdymo patrauklumui“ skatina ugdymo procese taikyti patirtinį mokymą(si).  | Galimybė |
| Beveik visi mokiniai ir tėvai (96 proc.) sutinka, kad pasiekimų vertinimas jiems yra aiškus, tačiau tik dalis (43 proc.) mokinių ir tėvų (57 proc.) su tuo visiškai sutinka. Dalis mokytojų (46 proc.) visiškai sutinka su teiginiu, kad pasiekimų vertinimas mokiniams yra aiškus. | Silpnybė |
| Dauguma mokinių (68 proc.) sutinka su teiginiu, kad mokytojų padedami mokosi įsivertinti savo pažangą, tačiau su tuo visiškai sutinka dalis mokinių (25 proc.). Dalis mokytojų (33 proc.) visiškai sutinka su teiginiu, kad jo padedami mokiniai mokosi įsivertinti savo pažangą. | Silpnybė |
| Šiuolaikinių mokymo priemonių, IKT programinės ir techninės įrangos, vadovėlių ir pratybų specialiųjų poreikių mokinių ugdymui stoka. | Silpnybė |
| Projekto „Kokybės krepšelis“ lėšų panaudojimas ugdymo kokybei gerinti. | Galimybė |
| Ugdymo programų neatitikimas grįžusiems iš užsienio vaikams. | Grėsmė |
| Švietimo sistema yra nepasirengusi įvairių ugdymosi poreikių turinčių mokinių ugdymui. | Grėsmė |

# MOKYKLOS VEIKLOS STRATEGIJA

**Filosofija.** Dabarties mokykla ateities žmogui.Vertiname visus bendruomenės narius kaip asmenybes, turinčias skirtingų poreikių ir gabumų. Mes dirbame kurdami skatinančią ir saugią aplinką, kurioje kiekvienas puikiai jaučiasi.

**Vizija.** Patraukli, atvira, kiekvieno bendruomenės nario sėkmės siekianti mokykla.

**Misija.** Gimnazija teikia kokybišką ugdymą, veikloje vadovaujasi bendruomenės susitarimais, kuria šiuolaikišką mokymosi aplinką, ugdo tolerantišką, kūrybišką ir atsakingą asmenybę.

**Vertybės:** Pozityvumas, pasitikėjimas, nuoširdumas, atsakomybė, bendradarbiavimas, tobulėjimas.

**PRIORITETINIS TIKSLAS –** užtikrinti kiekvieno mokinio pasiekimų ir pažangos augimą.

**1.Tikslas –** kurti veiksmingą, motyvuojančią mokytis aplinką.

**2.Tikslas –** plėtoti reflektyvų ir įrodymais grįstą mokymą.

**3.Tikslas –** kurti solidarią, nuolat besimokančią bendruomenę.

# PRIORITETŲ IR TIKSLŲ ĮGYVENDINIMAS

|  |
| --- |
| 1. **Tikslas – kurti veiksmingą, motyvuojančią mokytis aplinką.**
 |
| Uždavinys | Priemonės | Rodiklis, rezultatas | Terminai | Vykdytojai | Lėšų šaltiniai |
| 1.Tobulinti pamokos vadybą siekiant veiksmingai planuoti ir organizuoti pamokas. | 1.1.Veiksmingai planuoti ir organizuoti pamokas. | Mokiniai teigia, kad daugumoje pamokų beveik visą laiką aktyviai mokosi ir dirba. Siektina reikšmė 60 proc. Mokytojai reflektuoja pamokų planavimo ir organizavimo sėkmes ir kliūtis. Siektina reikšmė 90 proc. Mokiniai, jų tėvai (globėjai) teigia, kad pamokos ir užduotys pasižymi įvairove, naudojamos priemonės ir pateikiama medžiaga žadina mokinių dėmesį. Siektina reikšmė 70 proc. Daugelyje pamokų pamokos laikas išnaudojamas veiksmingai.Mokytojai veda šiuolaikiškos pamokos požymius atitinkančias pamokas. Siektina reikšmė 70 proc.Beveik visi mokytojai tobulina kvalifikaciją klasės valdymo srityje. Siektina reikšmė 90 proc.  | 2021–2025 m. | Metodinė taryba, mokytojai | Mokinio krepšelio lėšos |
| 1.2.Taikyti mokinių motyvacijos mokytis stiprinimo metodus.  |
| 1.3.Kurti saugią mokymosi aplinką puoselėjant pagarba ir pasitikėjimu grįstus tarpusavio santykius. |
| 1.4.Tobulinti vadovavimo klasei gebėjimus. |
| 2. Socialinių emocinių gebėjimų ugdymas siekiant asmenybės brandos ir ugdymo tikslų. | 2.1.Plėtoti pedagoginės bendruomenės narių indėlį vykdant Lions Quest programų įgyvendinimą. | Mokytojai, tėvai ir mokiniai palankiai vertina socialinę emocinę aplinką gimnazijoje. Siektina reikšmė 90 proc.Mokiniai, mokinių tėvai gerai ir labai gerai vertina mokyklos mikroklimatą. Siektina reikšmė 70 proc.Mokiniai, tėvai teigia, kad yra mokykloje saugūs. Siektina reikšmė 70 proc.Mokiniai, tėvai teigia, kad mokykloje jaučiasi gerai. Siektina reikšmė 90 proc.Mokiniai teigia, kad per paskutinius du mėnesius iš jų gimnazijoje niekas nesijuokė, nesišaipė. Siektina reikšmė 70 proc.Pedagogai tobulina savo kvalifikaciją įtraukiojo ugdymo srityje. Siektina reikšmė 90 proc. | 2021–2025 m. | Metodinė taryba, klasės auklėtojai, socialiniai pedagogai, gimnazijos VGK | Mokinio krepšelio lėšos |
| 2.2.Taikyti paveikias socialinių emocinių kompetencijų įsivertinimo ir ugdymo paveikumo strategijas. |
| 2.3.Vykdyti įvairiapusę veiksmingą smurto ir patyčių prevencinę veiklą, užtikrinančią bendruomenės narių emocinį saugumą. |
| 2.4.Formuojant socialinio emocinio ugdymo koncepciją vadovautis įtraukiojo ugdymo principais: unikalumo pripažinimas, pagarba kiekvieno įvairovei. |
| 3.Orientuotis į mokinių poreikius siekiant suasmeninti mokymąsi. | 3.1.Identifikuoti mokinių poreikius, polinkius ir galimybes bei atsižvelgti į mokinių skirtybes organizuojant mokymąsi. | Pedagogai planuodami ir organizuodami ugdymą atsižvelgia į diagnostinio vertinimo, NMPP rezultatus, mokymosi stilius. Siektina reikšmė 85 proc. Mokiniai, tėvai teigia, kad mokymasis organizuojamas taip, kad atitiktų mokinio patirtį, sugebėjimus ir polinkius. Siektina reikšmė 70 proc. Mokiniai, tėvai teigia, kad mokomoji medžiaga yra visiškai tinkama pagal savo sunkumą – nei per lengva, nei per sunki, tempas nei per lėtas, nei per greitas. Siektina reikšmė 60 proc. Mokytojai veiksmingai vykdo mokinių individualios pažangos stebėseną. Siektina reikšmė 60 proc. Dalis mokinių dalyvauja individualios pažangos stebėsenoje. Siektina reikšmė 60 proc.Dauguma mokinių geba įsivertinti savo savivertę, savivoką ir socialumą. Siektina reikšmė 70 proc.Mokiniai demonstruoja savivaldaus mokymosi pamokoje gebėjimus. Siektina reikšmė 60 proc. Mokytojai organizuoja patirtinį mokymąsi. Siektina reikšmė 60 proc.Mokytojai organizuoja savivaldų mokymąsi pamokoje. Siektina reikšmė 80 proc. | 2021–2025 m. | Metodinė taryba,mokytojai, klasės auklėtojai,Švietimo pagalbos specialistai,gimnazijos VGK | Mokinio krepšelio lėšos |
| 3.2. Teikti savalaikę ir veiksmingą mokymosi pagalbą mokiniams siekiant užtikrinti mokinių pasiekimų ir pažangos optimalumą, visybiškumą ir pastovumą. |
| 3.3.Tobulinti pažangos stebėsenos strategijas užtikrinant kiekvieno mokinio individualią pažangą. |
| 3.4.Organizuoti veiklas, padedančias mokiniams įgyti savivokos, savivertės, socialumo ir gyvenimo planavimo ugdymosi gebėjimų. |

|  |
| --- |
| 1. **Tikslas – plėtoti reflektyvų ir įrodymais grįstą mokymą.**
 |
| Uždavinys | Priemonės | Rodiklis, rezultatas | Terminai | Vykdytojai | Lėšų šaltiniai |
| 4. Užtikrinti veiksmingesnį įsivertinimo duomenų naudojimą priimant sprendimus dėl veiklos tobulinimo. | 4.1.Vertinti pamokos kokybę renkant grįžtamąjį ryšį iš mokinių apie pamokos poveikį siekiant pamokas patobulinti. | Mokytojai taiko pamokoje refleksijai ir įsivertinimui skirtą metodą. Siektina reikšmė 70 proc. Mokiniai geba reflektuoti asmeninę pažangą ir įsivertinti. Siektina reikšmė 70 proc. Mokytojai vertina pamokos poveikį gavę grįžtamąją informaciją iš mokinių ir tobulina mokymo kokybę. Siektina reikšmė 70 proc. Mokytojai stebi pamokas kolegialiai mokydamiesi. Siektina reikšmė 70 proc. Pamokos, kuriose vyrauja vertinimo procedūros, teikia informaciją mokiniui apie jo mokymosi kokybę. Siektina reikšmė 70 proc. Strateginis planas, metiniai, ugdymo planai pagrįsti duomenų analize ir įsivertinimo išvadomis. Siektina reikšmė 70 proc.  | 2021–2025 m.. | Administracija,Metodinė taryba.Gimnazijos taryba, Veikloskokybės įsivertinimo grupė  | Mokinio krepšelio lėšos |
| 4.2.Gerinti pamokos kokybę stiprinant kolegialų grįžtamąjį ryšį ir pamokų stebėjimą. |
| 4.3.Veiksmingiau naudoti gimnazijos veiklos įsivertinimo, mokinių pasiekimų ir pažangos duomenis. |
| 5. Gerinti mokymą taikant veiksmingiausius mokymo metodus, kuriant funkcionalią šiuolaikišką aplinką | 5.1.Gerinti mokymą pasirenkant ir taikant veiksmingiausius ugdymo metodus.  | Mokytojai taiko įtraukius ugdymo metodus, reflektuoja jų veiksmingumą. Siektina reikšmė 70 proc. Mokiniai teigia, kad mokykloje patinka ir įdomu mokytis. Siektina reikšmė 70 proc. Mokytojai veiksmingai naudoja skaitmeninius išteklius ir nuotolinio mokymo(si) aplinkas gerindami ugdymo procesą. Siektina reikšmė 70 proc. Ugdymo aplinkų šiuolaikiškumą ir panaudojimo veiksmingumą gerai ir labai gerai vertina mokytojų ir mokinių dalis. Siektina reikšmė 70 proc.Mokytojai veda 10 ir daugiau pamokų kiekvienai klasei kitose erdvėse. Siektina reikšmė 80 proc.  | 2021–2025 m. | Administracija,Metodinė taryba, mokytojai,gimnazijos VGK  | Mokinio krepšelio lėšosKokybės krepšelio lėšos |
| 5.2.Plėtoti skaitmeninių išteklių ir nuotolinio mokymo (si) aplinkų bei įrankių taikymą ugdymo procese. |
| 5.3.Aprūpinti kabinetus įvairesnėmis šiuolaikinėmis, dalyko turinį atitinkančiomis priemonėmis ir įranga, papildyti aplinką įvairesnius mokinių ugdymo poreikius atitinkančiomis priemonėmis. |
| 6. Tobulinti profesinį meistriškumą taikant įrodymais grįstą ir reflektyvų mokymą. | 6.1.Tobulinti kompetencijas siekiant įgyvendinti aktualų ugdymo, mokymo turinį.  |  Mokytojai kolegialaus mokymosi metu aptaria mokinių refleksijos ir duomenimis grįsto mokymo veiksmingumą. Siektina reikšmė 70 proc.Mokytojai tobulina kompetencijas aktualaus ugdymo turinio įgyvendinimo srityje. Siektina reikšmė 90 proc..  | 2021–2025 m. | Administracija, Metodinė taryba | Mokinio krepšelio lėšos |
| 6.2. Plėtoti ir gilinti refleksyvų ir duomenimis grįstą mokymą siekiant mokytojo veiklos veiksmingumo. |

|  |
| --- |
| **3. Tikslas – kurti solidarią, nuolat besimokančią bendruomenę.** |
| Uždavinys | Priemonės | Rodiklis, rezultatas | Terminai | Vykdytojai | Lėšų šaltiniai |
| 7.Skatinti lyderių veiklą, kuri telktų mokyklos bendruomenę pokyčiams, inovacijoms ugdymo srityje. | 7.1. Plėtoti pedagoginių darbuotojų lyderystę skatinant diskutuoti, mąstyti ir veikti kūrybiškai. | Asmeninių iniciatyvų skaičius. Pedagoginiai darbuotojai gali vertindami savo veiklą priskirti sau ne mažiau kaip 5 lyderystės aspektus. Siektina reikšmė 70 proc.Pedagoginiai darbuotojai tobulina lyderystės kompetencijas. Siektina reikšmė 70 proc. Mokinių, dalyvavusių pilietinėse veiklose, dalis. Siektina reikšmė 90 proc. Mokinių, dalyvavusių lyderystės veiklose, dalis. Siektina reikšmė 60 proc. Mokinių ir mokinių tėvų, gerai ir labai gerai vertinančių gimnazijos pastangas ugdyti mokinių pilietinę savimonę, dalis. Siektina reikšmė 70 proc.  | 2021–2025 m.. | Administracija,Metodinė taryba, Gimnazijos taryba, klasės auklėtojai, socialiniai partneriai,mokinių savivalda  | Mokinio krepšelio lėšos,dotacijos ir savivaldybės biudžeto asignavimai, lėšos, pritraukiamos gaunant projektų finansavimą,„Kokybės krepšelio“ lėšos |
| 7.2. Skatinti ir palaikyti mokinių lyderystę įvairiose veiklose, mokyklos savivaldoje. |
| 7.3. Organizuoti veiklas, skatinančias ir stiprinančias mokinių pilietinę savimonę. |
| 8.Tobulinti gimnazijos veiklą skatinant prasmingą partnerystę. | 8.1. Plėtoti ir stiprinti mokytojų ir tėvų bendradarbiavimą siekiant mokinių pažangos. | Mokiniai teigia, kad individualaus pokalbio (mokinys–tėvai–klasės auklėtojas) metu reflektavo savęs pažinimą. Siektina reikšmė 70 proc. Tėvai įsitraukia į vaiko individualios pažangos skatinimą. Siektina reikšmė 70 proc. Tėvai teigia, kad bendraudami su mokytojais jaučiasi tikri savo vaiko ugdymo partneriai. Siektina reikšmė 70 proc. Mokytojai taiko kolegialų grįžtamąjį ryšį kaip kvalifikacijos tobulinimo formą. Siektina reikšmė 70 proc.  | 2021–2025 m. |
| 8.2. Plėtoti kolegialų kryptingą mokytojų mokymąsi įvairiose komandose periodiškai organizuojant diskusijas, dalijimąsi patirtimi, reflektavimą apie mokinių mokymosi pažangą bei ugdymo proceso kokybę.  |
| 8.3. Plėtoti gimnazijos tinklaveiką siekiant užsibrėžtų tikslų. |
| 9. Planuoti pedagoginių darbuotojų meistriškumo augimą remiantis asmeninės veiklos įsivertinimu. | 9.1. Tobulinti asmeninės veiklos įsivertinimą, asmeninio meistriškumo augimo planavimą.  | Mokytojai įsivertina savo veiklą ir dalyvauja metiniame pokalbyje su kuruojančiu vadovu. Siektina reikšmė 70 proc.Mokytojai ir mokyklos administracija planuoja asmeninio meistriškumo augimą. Siektina reikšmė 100 proc. Mokytojai geba savo asmeninio meistriškumo ir kompetencijų vertinimui naudoti mokinių akademinių pasiekimų rezultatus (nacionalinių mokinių pasiekimų, PUPP, egzaminų, dalykinių konkursų rezultatai). Siektina reikšmė 80 proc.  | 2021–2025 m. | Administracija,mokytojai | Mokinio krepšelio lėšos |
| 9.2. Planuoti mokytojų ir gimnazijos administracijos asmeninio meistriškumo augimą. |
| 9.3.Diegti profesinio meistriškumo augimo ir poveikio pasiekimams įsivertinimo procedūras. |

# STRATEGINIO PLANO ĮGYVENDINIMAS IR PRIEŽIŪRA

Įgyvendinant gimnazijos strateginį planą rengiami gimnazijos metiniai veiklos planai. Strateginio plano vykdymo priežiūrą atlieka stebėsenos grupė, sudaryta direktoriaus 2020-08-31 įsakymu Nr. V-224. Strateginio plano koregavimas atliekamas kiekvienais metais sausio – vasario mėnesiais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_